هل الأم ممكن تكون سبب ان ابنها يكون متحرش أو حد يتحرش بيه؟ هل من حقنا ننشر صور أولادنا على السوشيال ميديا؟ إزاى تحمي صحتك النفسية من ضغط متطلبات الآخرين؟‎‎ مشكلة احتفاظ الأزواج بالكراكيب وكيفية حلها ١٠ خطوات للاستعداد لتجربة الرضاعة الطبيعية ‎ ١٠ خطوات تساعدك على النوم بشكل أحسن التربية وعلاقتها بالصحة النفسية للأهالى تجربة الولادة هل أنتِ أم مهمومة أم موهومة ؟ شوربة الجزر على البارد
#000000
الكلأوقات ممتعة مع أطفالكالسنوات الأولىالطفل العنيدبعد الخمس سنواتسنوات المراهقةمذكرات أم
#000006
الكلالأبوةالأطفال ذوى الإعاقةالأمومةالحياة الزوجيةالعودة إلى المدرسةرمضان هذا العامقيم وعلاقات أسرية
#000007
الكلإدارة وتنظيم البيتاشركى أطفالكالبيت الآمنديكور البيت
#000011
إزاى نعلم أولادنا يحافظوا على نفسهم من التحرش؟
#000013
أكيد فيه ناس كتير زيي بتفكر في مدى صعوبة تربية أولادها في كل اللي بقينا فيه ده وفي وسط خلط المفاهيم اللي إحنا شايفينه قدامنا.
#000014
طبعا ده كلام جميل وبديهي ويمكن نكون بنقوله كتير، بس الأطفال فكرتها عن نفسها وعن الدنيا اللي حواليها مش بتتكون بإنها تسمع كلام بس، بتتكون كمان من اللي بيشوفوه ويعيشوه والتجارب اللي بيمروا بيها علشان كده دي بعض الأفكار اللي هتساعد إنهم يكبروا فاهمين حدودهم وعارفين يدافعوا عنها ويحترموا حدود اللي حواليهم ويدافعوا عنها زي ما بيدافعوا عن حدودهم الشخصية وبالتالى هنقدر إن شاء الله نحميهم من التحرش:
#000017
– الطفل من السن الصغير محتاج يعرف إن جسمه يخصه هو بس، وده بيبدأ بحاجات كلنا عارفينها زي إننا نوضح لهم إن مش من حق حد يلمس جسمهم من غير ما يسألهم ويوافقوا، وإن في أشخاص معينين بس اللي من حقهم يشوفوا جسمهم كله اللي هما ماما وبابا وأي حد بيرعاهم (نحدد بالإسم)، وإن الأشخاص دول بس اللي بيلمسوا مناطق معينة في جسمهم بإذنهم عشان يساعدوهم لحد ما يكبروا، وإن مش من حق حد يلمسه من غير رضاه أيا كان الحد ده مين، لو مش عايز يبوس أو يحضن طنط ده حقه (حتى لو طنط هتزعل)، ولو مش عايزة حد يزغزغها دلوقتي (أو عامة) الموضوع يقف فورا أول ما تبين إنها مش مرتاحة، وهكذا... وفي كمان حاجات تانية ممكن تعدي علينا محتاجين فيها نأكد عليهم إن فعلا جسمهم بتاعهم هما وهما اللي من حقهم يقرروا ايه اللي يحصل فيه، زى إنهم من حقهم يبطلوا أكل لما يشبعوا وإن ليهم الحق فى اختيار أكلهم ولبسهم وشكلهم.
#000018
– نسمحلهم ونشجعهم يقولوا لأ في اللي يخصهم، من حق الطفل إنه يرفض إن حد ياخد لعبته أو يدوق من الأكل بتاعه أو إنها مش عايزة تخرج مع فلانة، مش عيب ولا أنانية ولا قلة ذوق، هنعلمهم المشاركة والكرم والإيثار وكل المعاني الحلوة لما يشوفونا بنعيشها قدامهم ونشجعهم عليها لما تبقى مناسبة لسنهم، فكرة إني المفروض أبقى شخص لطيف مع كل البشر في كل الظروف وتحت كل الأوضاع أيا كانت طلباتهم حتى لو هتيجي عليا دي فكرة غير صحية، جزء من إننا نعلم أولادنا الحسم إنهم يقولوا لأ في اللي يخصهم لما يكونوا مش عايزين ودي مهارة مهمة ومش سهلة ومحتاجة تشجيع وتفهم مننا، نعلمهم يعملوها بثقة واحترام وذوق، وده على المدى الطويل هيعلمهم يحطوا خط عند الحدود اللي حابين يرسموها ويقولوا لأ لما يحتاجوا وده هيساعدهم في راحتهم النفسية وحياتهم العملية والاجتماعية.
#000019
– نكون عندنا ثقة فيهم وفي إحساسهم تجاه اللي يخصهم عشان مع الوقت يتعلموا يثقوا هما كمان في إحساسهم. لو قالت إنها مش عايزة تتمرن مع الكابتن ده أو مش بتحب تروح البيت عند صاحبتها دي، ناخد الموضوع جد حتى لو مش عارفة تعبر عن أسباب واضحة، نقولها إننا مبسوطين إنها بتقول لنا هي حاسة بإيه وإن مهم إنها تكون مرتاحة مع اللي حوالها والأماكن اللي بتروحها، وإن لو حست في أي وقت إن في حاجة مش مريحة تصدق احساسها وتتكلم معانا ونفكر مع بعض
#000020
– من أكتر الحاجات اللي هتشجع أولادنا إنهم يتكلموا معانا في أي حاجة بتحصلهم إننا إحنا نبقى بنتكلم معاهم في كل حاجة، في قاعدة عامة بيتقول إن تعليم الطفل معلومة صحيحة أسهل ١٠٠٠ مرة من تصحيح معلومة خاطئة، فخلينا نحاول نبقى دايما سابقين بخطوة، ولما يجوا يتكلموا معانا ف أى حاجة، ماننساش نقوللهم احنا أد ايه مبسوطين إنهم جم يقولولنا، ونبعد تماما عن اللوم، ولا نقول ليه ما قولتوش من بدري ولا أي اتهام، بالعكس نعرفهم إننا مقدرين إنه مش سهل إنهم يحكولنا حاجة كده وأد ايه دي شجاعة منهم. ونوضح لهم إن أي حد بيعملهم حاجة أو يقول لهم كلام مش عايز حد يعرفه ويشوفه (زي إنه يبعت ليهم على السوشيال ميديا على أساس إن ده أمان ومحدش شايفه ويقولهم ما يقولوش لحد) يبقى بيعمل حاجة غلط، وإن أشجع حاجة يعملوها إنهم يتكلموا معانا أول ما ده يحصل عشان نساعدهم.
#000021
– في فكرة خاطئة في التربية إن الكلام مع أولادنا عن الجنس وأي حاجة متعلقة بيه محتاج يتعمل في قعدة واحدة نشرح كل حاجة ونجاوب على كل الأسئلة علشان نخلص!
#000022
محتاجين تبقى متأكدين إن لو احنا مش مرتاحين واحنا بنتكلم مع أولادنا في المواضيع دي عمرهم هما كمان ما هيكونوا مرتاحين وهما بيتكلموا معانا. باب الحوار والأسئلة والنقاش محتاج يكون مفتوح دايما حسب كل مرحلة واحتياجاتها. ده غير إننا ناخد بالنا إننا مانربطش بين مفاهيم مالهاش علاقة ببعض، يعني مش فكرة كويسة إننا لما نيجي نتكلم على الجنس نربطه بمواضيع تانية زي التحرش أوالإباحية مثلا... خلي لكل حاجة وقتها ومساحتها.
#000023
– لما نبدأ نتكلم معاهم في فكرة العلاقات والارتباط، نأكد للبنت دايما إن مش من حق أي حد يلمسها من غير رضاها، مهما كانت صفته، جسمها ملكها هي مفيش حد ليه حق يقربله من غير إذنها. ونفس الكلام وأكتر للولد، بداية من لو البنت مش حابة تتكلم معاه أصلا فده حقها، محتاجين نزرع جواه إن جزء من احترامه لنفسه هو احترام حدود اللي حواليه بنظراته وكلامه وطبعا إيده، وإن تعديه حدوده مع بنت من غير ما تسمحله جريمة أوحش بكتير من تعديه على فلوس أو ممتلكات غيره.
#000024
إرشادات هامة لحفظ سلامة أبنائكم من حرارة الصيف
#000028
هل الأم ممكن تكون سبب ان ابنها يكون متحرش أو حد يتحرش بيه؟
#000030
هل من حقنا ننشر صور أولادنا على السوشيال ميديا؟
#000031
إزاى تحمي صحتك النفسية من ضغط متطلبات الآخرين؟‎‎
#000032
إزاى نكلم الأطفال عن فيروس كورونا من غير ما نأثر على نفسيتهم؟
#000034